Ερνέστος της Σαξονίας-Μάινινγκεν

Ο Ερνέστος (γερμ. Ernst, 27 Σεπτεμβρίου 1859 - 29 Δεκεμβρίου 1941) από τον Οίκο των Βέττιν ήταν πρίγκιπας και τιτουλάριος δούκας της Σαξονίας-Μάινινγκεν.

Βιογραφία
Ο Ερνέστος Βερνάρδος Βίκτωρ Γεώργιος ήταν ο δευτερότοκος γιος του Γεωργίου Β΄ της Σαξονίας-Μάινινγκεν και της Θεοδώρας, κόρης του Ερνέστου Α΄ του Χόενλοε-Λάνγκενμπουργκ.

Το 1941 απεβίωσε στο κάστρο Άλτενσταϊν, στο Άιζεναχ της Θουριγγίας σε ηλικία 82 ετών. Επειδή έκανε μοργανατικό γάμο, δεν τον διαδέχθηκε ο γιος του, αλλά ο ανιψιός του Γεώργιος Γ΄.

Οικογένεια
Νυμφεύτηκε το 1892 την Καταρίνα Γιένσεν, κόρη του ποιητή Βίλεμ Γιένσεν. Ο γάμος ήταν μοργανατικός και δόθηκε στην σύζυγό του και στους απογόνους τους ο τίτλος του βαρόνου/βαρόνης φον Ζάαλφελντ. Είχαν τέκνα:
 Γεώργιος Γουλιέλμος (1893 - 1916), απεβίωσε σε μάχη.
 Ελισάβετ Ελένη Αδελαΐδα Μαρία (1895 - 1934), παντρεύτηκε τον Γιόχανν Ντούκεν.
 Ερνέστος Φρειδερίκος Ερρίκος Παύλος (1896 - 1915), απεβίωσε σε μάχη.
 Ράλφ Έριχ (1900 - 1947), Βαρόνος φον Ζάαλφελντ.
 Σβεν Ιωάννης Ερρίκος Βερνάρδος (1903 - 1998), Βαρόνος φον Ζάαλφελντ.
 Έντσιο Ερρίκος Βλαδίμηρος Κάρολος (1908 - 1941), Βαρόνος φον Ζάαλφελντ.

Οι τρεις τελευταίοι γιοί του Ερνέστου έχουν απογόνους.

Πηγές
 "Ill Fortune of Half Royal Sons", The Washington Post, 20 April 1908

Οίκος των Βέττιν